ስግኣት ኣይኮነን። ናይ እስትራቴጂን ኣገዳስነትን ጉዳይ እዩ። ሕጂ ስለዝኸድካ እቲ ዝሓሰብካዮ ከተሳልጠ ትኽእል ኢኻ ማለት ኣይኮነን። እቲ ተፈጢሩ ዘሎ ፖለቲካዊ ሃዋሁው ትርድኦ ኢኻ። ህዝብና ስግኣት ክስመዖ ኣይንደልን ኢና። ንሕና እንድሕሪ ኬድና ብዙሕ ስራሕ ስለእንሰርሕ እቲ ህዝቢ ብስግኣት ክዋጠር እዩ። ኩሉ ነገር ኣብ እዋኑ ክመጽእ እዩ። ቁመና እቲ ቓልሲ ግዜኡ ሓልዩ ክመጽእ እዩ። ኩሉ ነገር ኣብ ኢድና እዩ ዘሎ። ህዝብና ንኸይጉዳእ ነገራት ከነጓሃህሮም ኣይንደልን ኢና። ንህዝቢ ስለእንሓስብ እዩ እምበር ስለዝሰጋእና ኣይኮንናን። ቤት ምኽሪ ፌደሬሽን እቲ ምርጫ ሕጋዊ ኣይኮነን እዩ ኢሉዎ ኣሎ። ስለዝኾነ ማእከላይ መንግስቲ እንታይ ዓይነት ስጉምቲ ክወስድ እዩ ኢሎም ዝጽበዩ ሰባት ኣለው። ንምዃኑ መንግስቲ ብዛዕባ እቲ ዝወስዶ ቀጻሊ ስጉምቲ ንብልጽግና ትግራይ ዘማኸሮ ነገር ኣሎ ድዩ?
